102.		Žiadosť o poskytnutie príspevku na presťahovanie za prácou 				(§ 53c ZoSZ)
Ústredie práce, sociálnych vecí a rodiny
Úrad práce, sociálnych vecí a rodiny Žilina, Jarná ul. č. 5
__________________________________________________________________________
Žiadosť o poskytnutie príspevku na presťahovanie za prácou
podľa § 53c zákona č. 5/2004 Z. z. o službách zamestnanosti a o zmene
a doplnení niektorých zákonov v znení neskorších predpisov
Meno a priezvisko:			Ján Hladký 
Dátum narodenia:			5. 4. 1982
Rodné číslo:				820405/2189
Adresa miesta (pôvodného) trvalého pobytu:	Žilina, Stodolova ul. č. 2
Adresa prechodného pobytu:		Bratislava, Drobného ul. č. 9
Telefonický kontakt: 0908 871 755		E-mailová adresa: hladkyjano@gmail.com
Žiadam o poskytnutie príspevku na podporu mobility za prácou: bezhotovostným prevodom
Bankové spojenie: IBAN: SK48 0200 0000 0080 3000000
Žiadosť o poskytnutie príspevku na presťahovanie za prácou si podávam z dôvodu vzniku pracovného pomeru od dňa 1. 9. 2022.
Žiadam o úhradu časti výdavkov na presťahovanie a výdavkov súvisiacich so zmenou pobytu, ktorými budú mesačné výdavky na úhradu za plnenia poskytované s užívaním bytu.
Príspevok na dochádzku za prácou a príspevku na podporu mobility za prácou mi nie je v súčasnosti poskytovaný.
Týmto vyhlasujem, že všetky údaje uvedené v tejto žiadosti a jej prílohách sú pravdivé a v prípade uvedenia nepravdivých údajov som si vedomý právnych následkov podľa § 21 ods. 1 písm. f) zákona č. 372/1990 Zb. o priestupkoch v znení neskorších predpisov a § 221, § 225, § 261 zákona č. 300/2005 Z. z. Trestného zákona v znení neskorších predpisov.
Svojím podpisom potvrdzujem, že beriem na vedomie, že v prípade preukázania nepravdivých údajov uvedených v tejto žiadosti a jej prílohách je poskytovateľ príspevku na podporu mobility za prácou (úrad práce, sociálnych vecí a rodiny) povinný odo mňa požadovať vrátenie poskytnutého finančného príspevku v zmysle § 31 ods. 1 písm. g) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov s následnou sankciou podľa § 31 ods. 6 citovaného zákona.
V Žiline dňa 5. 9. 2022

podpis
Prílohy
1.	Kópia dokladu o nahlásení prechodného pobytu
2.	Kópia pracovnej zmluvy
3.	Kópia nájomnej zmluvy
4.	Poučenie
5.	Doklad preukazujúci vlastníctvo k bankového účtu 
6.	Vyhlásenie o neprevádzkovaní alebo nevykonávaní samostatnej zárobkovej činnosti 
Poznámka
Úrad práce, sociálnych vecí a rodiny poskytuje príspevok na presťahovanie za prácou na úhradu výdavkov súvisiacich so zmenou pobytu v súvislosti so získaním zamestnania najmenej na šesť mesiacov zamestnancovi, ktorý
1.	bol uchádzačom o zamestnanie vedeným v evidencii uchádzačov o zamestnanie najmenej tri mesiace a ktorý bol vyradený z evidencie uchádzačov o zamestnanie z dôvodu podľa § 36 ods. 1 písm. a) ZoSZ, ak o príspevok písomne požiada najneskôr do šiestich mesiacov odo dňa vyradenia z evidencie uchádzačov o zamestnanie, alebo
2.	písomne požiada o príspevok počas poberania príspevku podľa § 53 ZoSZ alebo do jedného mesiaca od skončenia poberania príspevku podľa § 53 ZoSZ. 
Prílohou k žiadosti o poskytnutie príspevku je kópia dokladu o zmene trvalého pobytu a kópia pracovnej zmluvy. Ak počas poskytovania príspevku zamestnanec nastúpi do ďalšieho zamestnania bezprostredne nadväzujúceho na predchádzajúce zamestnanie alebo ak zamestnanec zmení miesto trvalého pobytu, ktoré je vzdialené od miesta pôvodného trvalého pobytu podľa odseku 3 najmenej 70 km, v poskytovaní príspevku sa pokračuje. Príspevok sa neposkytuje, ak je zamestnancovi poskytovaný príspevok podľa § 53 alebo § 53a ZoSZ. 
Zmena pobytu na účely poskytnutia príspevku je zmena miesta trvalého pobytu, ak je miesto nového trvalého pobytu na území Slovenskej republiky vzdialené od miesta pôvodného trvalého pobytu najmenej 50 km. 
Výdavky súvisiace so zmenou pobytu na účely poskytnutia príspevku sú preukázané výdavky súvisiace s presťahovaním a preukázané výdavky na
1.	úhradu za plnenia poskytované s užívaním bytu alebo
2.	nájomné.